**DĖL 2017–2018 MOKSLO METŲ PRIEŠMOKYKLINIO UGDYMO ORGANIZAVIMO MODELIŲ ROKIŠKIO RAJONO SAVIVALDYBĖS ŠVIETIMO ĮSTAIGOSE PATVIRTINIMO**

2017 m. gegužės 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 7 punktu, 16 straipsnio 4 punktu, Priešmokyklinio ugdymo tvarkos aprašo, patvirtinto Lietuvos Respublikos švietimo ir mokslo ministro 2016 m. liepos 22 d. įsakymu Nr. V-674 „Dėl Priešmokyklinio ugdymo tvarkos aprašo patvirtinimo“, 7.1. punktu, Rokiškio rajono savivaldybės tarybos 2016 m. gegužės 27 d. sprendimu Nr. TS-128 ,,DėlRokiškio rajono savivaldybės švietimo įstaigose taikomų priešmokyklinio ugdymo organizavimo modelių patvirtinimo“ Rokiškio rajono savivaldybės taryba n u s p r e n d ž i a:

Patvirtinti 2017**–**2018 mokslo metų priešmokyklinio ugdymo organizavimo modelius Rokiškio rajono savivaldybės švietimo įstaigose:

|  |  |  |  |  |
| --- | --- | --- | --- | --- |
| Eil. Nr. | Modelis | Švietimo įstaigos pavadinimas | Grupių skč. | Grupės pavadinimas |
| 1. | I Modelis | Rokiškio l.-d. „Nykštukas“,  Rokiškio l.-d. „Varpelis“,  Rokiškio l.-d. „Pumpurėlis“,  Rokiškio m.-d. „Ąžuoliukas“,  Juodupės l.-d. | 1  2  2  1  1 | Priešmokyklinio ugdymo grupė, kurios veiklos trukmė 10**–**10,5 val. |
| 2. | III Modelis | Kavoliškio m.-d.,  Juodupės l.-d. | 1  1 | Jungtinė ikimokyklinio ugdymo grupė, kurios veiklos trukmė 10**–**10,5 val. |
| 3. | IV Modelis | Rokiškio Senamiesčio progimnazija | 1  1 | Priešmokyklinio ugdymo grupė, kurios veiklos trukmė 4 val. |
| 4. | VI Modelis | Jūžintų Otto Širvydo pagrindinė mokykla | 1 | Jungtinė priešmokyklinio ugdymo grupė, kurios veiklos trukmė 4 val. |
| 5. | VII Modelis | Pandėlio UDC,  Kamajų ikimokyklinio ugdymo skyrius | 1  1 | Priešmokyklinio ugdymo grupės, kurių veiklos trukmė 7 val. 12 min.  ir 6 val. |
| 6. | VIII Modelis | Obelių l.-d. | 1 | Jungtinė priešmokyklinio ugdymo grupė, kurios veiklos trukmė 8 val. |

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jolita Geidanienė

**DĖL TEIKIAMO SPRENDIMO PROJEKTO „DĖL 2017-2018 MOKSLO METŲ PRIEŠMOKYKLINIO UGDYMO ORGANIZAVIMO MODELIŲ ROKIŠKIO RAJONO SAVIVALDYBĖS ŠVIETIMO ĮSTAIGOSE PATVIRTINIMO”**

**AIŠKINAMASIS RAŠTAS**

2017 m. gegužės 26 d.

Rokiškis

**Sprendimo projekto tikslas ir uždaviniai**

Tikslas **–** patvirtinti 2017-2018 mokslo metų priešmokyklinio ugdymo organizavimo modelius Rokiškio rajono savivaldybės švietimo įstaigose.

**Šiuo metu esantis teisinis reglamentavimas.** Priešmokyklinio ugdymo tvarkos aprašo, patvirtinto Lietuvos Respublikos švietimo ir mokslo ministro 2016 m. liepos 22 d. įsakymu Nr. V-674 „Dėl Priešmokyklinio ugdymo tvarkos aprašo patvirtinimo“, 7.1 punktas, Lietuvos Respublikos vietos savivaldos įstatymo 7 straipsnio 7 punktas ir 16 straipsnio 4 punktas, Rokiškio rajono savivaldybės tarybos 2016 m. gegužės 27 d. sprendimas Nr. 128 ,,Dėl Rokiškio rajono savivaldybės švietimo įstaigose taikomų priešmokyklinio ugdymo organizavimo modelių patvirtinimo“.

**Sprendimo projekto esmė**. Priešmokyklinio ugdymo tvarkos aprašo 7.1 punkte nurodyta, kad savininko teises ir pareigas įgyvendinanti institucija kasmet įvertina priešmokyklinio ugdymo poreikį, turimus išteklius, tikslina ir tvirtina priešmokyklinio ugdymo organizavimo modelius mokyklose.

Sprendimo projekte yra pateikti 2017**–**2018 mokslo metams rajono švietimo įstaigų, kurios įgyvendins priešmokyklinio ugdymo programas, priešmokyklinio ugdymo organizavimo modeliai. Siūloma patvirtinti modelius, atsižvelgiant į įstaigų darbo laiką, tėvų (globėjų) pageidavimus.

**Galimos pasekmės, priėmus siūlomą sprendimo projektą:**

teigiamos: pagal poreikį ir esamus išteklius švietimo įstaigos komplektuos grupes, kuriose bus ugdomi priešmokyklinio amžiaus vaikai;

neigiamos: nėra duomenų apie galimas (tikėtinas) neigiamas pasekmes priėmus teikiamą sprendimo projektą; priešmokyklinio ugdymo organizavimo modeliai buvo aptarti su kiekvienu įstaigos vadovu.

**Kokia sprendimo projekto nauda Rokiškio rajono gyventojams**. Tėvai, kurių vaikai nuo 2017 m. rugsėjo 1 d. turės lankyti priešmokyklinio ugdymo grupes, gaus informaciją apie Rokiškio rajono mokyklas, kuriose yra vykdomos priešmokyklinio ugdymo programos, apie jose veikiančias grupes, jų veiklos trukmę per dieną.

**Finansavimo šaltiniai ir jų poreikis.** Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksmais.

Vyriausioji specialistė Jolita Geidanienė